
Europa-Parlamentet,
–	der henviser til artikel 286, stk. 2, i traktaten om Den Europæiske Unions funktionsmåde, der danner grundlag for Rådets høring af Parlamentet (C10‑0210/2025),
–	der henviser til forretningsordenens artikel 133,
–	der henviser til betænkning fra Budgetkontroludvalget (A10/2025) (A10‑0218/2025),
A.	der henviser til, at Rådet ved skrivelse af 17. september 2025 hørte Parlamentet om udnævnelsen af Nikolaos Milionis til hvervet som medlem af Revisionsretten;
B.	der henviser til, at Parlamentets Budgetkontroludvalg derefter foretog en bedømmelse af Nikolaos Milionis' papirer, især på baggrund af de krav, der er fastsat i artikel 286, stk. 1, i traktaten om Den Europæiske Unions funktionsmåde; der endvidere henviser til, at udvalget i forbindelse med denne bedømmelse modtog et curriculum vitae fra Nikolaos Milionis samt dennes svar på det fremsendte spørgeskema;
C.	der henviser til, at udvalget den 5. november 2025 afholdt en høring med Nikolaos Milionis, som efter en indledende redegørelse besvarede spørgsmål fra udvalgets medlemmer;
1.	afgiver positiv udtalelse om Rådets forslag om udnævnelse af Nikolaos Milionis til medlem af Revisionsretten;
2.	pålægger sin formand at sende denne afgørelse til Rådet og til orientering til Revisionsretten samt til Den Europæiske Unions øvrige institutioner og medlemsstaternes revisionsinstitutioner.

